Kniven, der blev brugt til drabet på 40-årig kvinde onsdag aften, er fundet.

Torsdag eftermiddag fandt en hjemmeværnsmand den kniv, som gav en 40-årig kvinde flere dødelige stik onsdag aften i Kvissel ved Frederikshavn. Kniven blev fundet i en grøft foran den dræbtes adresse. Nordjyllands Politi fik anmeldelsen om drabet klokken 23:49, og redningsholdet måtte erklære den 40-årige død klokken 00:30. Den dræbtes 15-årige datter er anholdt og sigtet for drabet. Hun skal fremstilles i grundlovsforhør i Hjørring torsdag aften. Politiet efterforsker stadig sagen.